open-index/open-wikipedia-markdown huggingface dataset:
Norra Österbotten

**Norra Österbotten** (finsk: *Pohjois-Pohjanmaa*) er et landskap i Finland.  Landskapet ligger ved Bottenvikens østre kyst. Administrasjonssetet i landskapet er Uleåborg. Dette er samtidig den største byen i Nord-Finland. Norra Österbotten grenser til landskapene Lappland, Kajanaland, Norra Savolax, Mellersta Finland og Mellersta Österbotten. Mot øst grenser det til Kvitsjø-karelske områder i russisk Karelia.

## Kommuner og regioner
Det finnes 30 kommuner i Norra Österbotten hvorav 11 bykommuner.
I de siste årene ble følgende kommunesammenslåinger gjennomført. Den 1. januar 2009 ble kommunene Kestilä, Piippola, Pulkkila og Rantsila slått sammen til den nye kommunen Siikalatva og Ylikiiminki ble slått sammen med Uleåborg. Den 1. januar 2010 ble Himango kommune fra Mellersta Österbotten slått sammen med Kalajoki. 

Kommunene i landskapet utgjør syv økonomiske regioner. Nedenstående oversikt viser hvordan kommunene fordeler seg på de syv økonomiske regionene. Byene er oppført med fet skrift.

## Befolkningsutvikling

## Se også
*Finlands kommuner
*Finlands økonomiske regioner
*Finlands landskap
*Regionforvaltningsverk

## Referanser


## Eksterne lenker
* 
* ''Uppslagsverket Finland'', Norra Österbotten

__NOEDITSECTION__
Kajanaland

**Kajanaland** (finsk: *Kainuu*) er et landskap i Finland. Administrasjonssetet i landskapet er Kajana. Kajanaland grenser til landskapene Norra Karelen, Norra Savolax og Norra Österbotten. Mot øst grenser det mot Kvitsjø- og Aunus-karelske områder i russisk Karelia.

## Kommuner og regioner
Kajanaland består av ni kommuner, hvorav to er bykommuner. Kommunene i landskapet utgjør to økonomiske regioner. Nedenstående oversikt viser hvordan kommunene fordeler seg på de to økonomiske regionene. Byene er oppført med fet skrift.

Vaala (9) var tidligere en del av Kajanaland, men ble overført til Norra Österbotten fra og med inngangen av 2016.

## Forvaltning
Som en forsøksordning styres Kajanaland i perioden 2005–2012 av en folkevalgt forsamling (sv. *landskapsfullmäktige*, fi.
*maakuntavaltuusto*). Den daglige drift ledes av et landskapsutvalg (sv. *landskapsstyrelse*, fi. *maakuntahallitus*) og en *landskapsdirektør* (fi. *maakuntajohtaja*). I forsøksordningen er enkelte helsetjenester og undervisningsoppgaver overført fra kommunal forvaltning til landskapsforvaltning.

## Befolkningsutvikling

## Referanser


## Se også
*Finlands kommuner
*Finlands økonomiske regioner
*Finlands landskap
*Regionforvaltningsverk

## Eksterne lenker
* 
* ''Uppslagsverket Finland'', Kajanaland

__NOEDITSECTION__
Toussaint Louverture internasjonale lufthavn

**Toussaint Louverture internasjonale lufthavn** (IATA: **PAP**, ICAO: **MTPP**) er en internasjonal flyplass som ligger utenfor Port-au-Prince på Haiti. 

## Selskaper og destinasjoner
*Air Caraibes (Pointe-à-Pitre, Santo Domingo)
*Air Canada (Montréal)
*Air France (Cayenne, Fort-de-France, Miami, Pointe-à-Pitre)
*Air Transat (Montréal) 
*American Airlines (Fort Lauderdale, Miami, New York-JFK)
*Caribair (Barahona, Cap Haitien, Dajabon, Santo Domingo-La Isabela)
** Caribintair (Barahona [charter], Nassau, Santiago, Santo Domingo, Santiago de Cuba)
*Copa Airlines (Panama by)
*Dominair (Santiago)
*Insel Air (Curaçao, St. Maarten)
*Pan Am World Airways Dominicana (Santo Domingo, Santiago (DR))
*SkyKing (Providenciales)
*Spirit Airlines (Fort Lauderdale)
*Tortug' Air
*IBC Airways (Miami)

## Frakt
*ABX Air (Miami)
*Amerijet (Miami, Santiago, Santo Domingo)
*Arrow Air (Miami, San Juan)

## Eksterne lenker
* Flyplassens offisielle hjemmeside
*
Berghauptmann

**Berghauptmann** var tidligere en embetstittel for høyere embetsmenn i Bergverket.  Tittelen er, som så mye annet i norsk gruvedrift og tilhørende forvaltning, hentet fra tysk.

## Referanser
Verdensrankingen i snooker 1993/1994

**Verdensrankingen i snooker 1993/1994** er verdensrangeringen av de 32 beste snookerspillerne i verden for sesongen 1993/1994. 

Rangeringen er basert på prestasjonene spillerne gjorde de to foregående sesongene, altså sesongene 1991/1992 og 1992/1993.

## Rankingen

## Kilder
*Oppsett hos cajt.pwp.blueyonder.co.uk
Doug Mountjoy

**Doug Mountjoy** (1942–2021) var en walisisk profesjonell snookerspiller.

Mountjoy var egentlig gruvearbeider og vokste opp like utenfor Ebbw Vale. Han vant flere amatørturneringer, blant annet det walisiske mesterskapet for amatører to ganger og verdensmesterskapet for amatører i 1976. Etter seieren i verdensmesterskapet startet han som profesjonell.

Han vant sin første turnering i 1977 etter å ha slått de tidligere verdensmestrene Fred Davis, Alex Higgins underveis til finalen, hvor han vant 7&ndash;6 over Ray Reardon i Masters. Noen måneder senere slo han igjen Higgins i første runde av verdensmesterskapet, men tapte kvartfinalen mot Dennis Taylor 11&ndash;13. Mot slutten av 1977 kom han til finalen i det første UK Championship som ble arrangert, men han tapte 9&ndash;12 mot Patsy Fagan. Året etter vant han turneringen etter 15&ndash;9 seier over David Taylor i finalen. Dette året vant han også Pot Black.

I 1981 spilte Mountjoy seg frem til finalen i verdensmesterskapet, hvor han tapte 12&ndash;18 mot Steve Davis. Neste gang han var i en større finale var i Masters i 1985, hvor han tapte for Cliff Thorburn. Denne sesongen vant han igjen Pot Black. Etter dette falt prestasjonene og han falt ut av topp 16 på verdensrankingen før 1988.

Sesongen 1988/1989 kom til å bli et vendepunkt for Mountjoy. I UK Championship møtte han den unge Stephen Hendry i finalen og vant denne 16&ndash;12, dette var første gangen han vant en rankingturnering. I januar vant han Classic etter at han slo landsmannen Wayne Jones. I løpet av to måneder vant han dermed sin andre rankingtittel i løpet av sin tolv år lange karriere.

Som en følge av de gode resultatene klatret han også på verdensrankingen og var for sesongen 1990/1991 rangert som nummer 5. Den beste rangeringen han oppnådde i karrieren.

I 1993 ble Mountjoy diagnostisert med lungekreft etter at han hadde røykt i flere år, han ble imidlertid frisk og fortsatte karrieren frem til 1997.

## Referanser


## Eksterne lenker
*
Prunella

**Prunella** kan referere til:
**[[Jernspurver|Prunella]],* det vitenskapelige navnet på fugleslekta jernspurver
**[[Blåkoller|Prunella]]*, det vitenskapelige navnet på planteslekta blåkoller i leppeblomstfamilien
Morris William Travers

**Morris William Travers** (1872–1961) var en britisk kjemiker. Han er kjent for å ha oppdaget grunnstoffene neon, krypton og xenon sammen med William Ramsay.

## Referanser
Farmakopé

En **farmakopê ** (fra gresk *pharmakopoiia* fremstilling av legemidler) er en autorisert bok som angir kvalitetskrav for de mest brukte legemidlene. 

Kjemiske stoffer, droger eller preparater som er beskrevet i farmakopêen, kalles officinelle. Keiser Fredrik II bestemte allerede på 1200-tallet at apotekere skulle holde seg til en bestemt bok (Antidotarium Nicolay). Den første trykte farmakopê utkom i Firenze i 1498. 

## Utgaver for Norge
*Danmark, Norge fikk sin første autoriserte farmakopê i 1772, og den var gjeldende i Norge til 1856.
*Pharmacopea Norvegica 1 ble autorisert i 1856. 
*Pharmacopea Norvegica II kom i 1870, 
*Pharmacopea Norvegica III kom i 1895, 
*Pharmacopea Norvegica IV kom i 1913 
*Pharmacopea Norvegica V kom i 1939. 
*I 1963 fikk vi en felles nordisk farmakopê 
*Fra 1978 ble den felles europeiske farmkakopê gjort gjeldende i Norge.
* European Pharmacopoeia 1st edition – publisert 1967
* European Pharmacopoeia 2nd edition – publisert 1980
* European Pharmacopoeia 3rd edition – publisert 1997
* European Pharmacopoeia 4th edition – publisert 2001, gyldig fra 1.1.2002
* European Pharmacopoeia 5th edition – publisert 15. juni 2004, gyldig fra 1. januar 2005
* European Pharmacopoeia 6th edition – publisert 16. juli 2007, gyldig fra 1. januar 2008

## Eksterne lenker
* Roman pharmacopoea  and modern scienses
* British Pharmacopoeia
* Den Europeiske Farmakopéen 
* Pharmacopoea Danica 1907 
* The International Pharmacopoeia (Ph. Int.) – Publication
* The International Pharmacopoeia (On-line)
* United States Pharmacopeia
* Internasjonal arbeidsgruppe for Farmakopeer
Platåberget

**Platåberget** er et 450 - 480 meter høyt fjell ved Longyearbyen på Svalbard. Platåberget ligger ovenfor flyplassen og Hotellneset, og avgrenses i østlig retning av Blomsterdalen og mot vest av Bjørndalen. Mot sør strekker platået seg mot foten av Nordenskiöldfjellet. Platåberget er dominert av nesten vegetasjonsløs blokkmark med innslag av partier med lav- og mosedominert vegetasjon med lite høyere planter.

Platåberget  var det første sted på Svalbard med virkelig gruvedrift. Trondhjem-Spitsbergen Kulkompani foretok skjerp i fjellet, inklusive Blomsterdalen, i 1901 og anla «Trøndergruva» her i 1903. Etter den amerikanske overtakelsen i 1906 ble kulldriften konsentrert om Longyeardalen, men allerede i 1928 startet ny-skjerpingen med prøvetaking for det som skulle bli Gruve 3.

Svalbard satellittstasjon (SvalSat) har vært i drift siden 1999 på Platåberget, majoritetseid av Kongsberg Satellite Services. Satellittstasjonen tilbyr nedlesning av jordobservasjonssatellitter for meteorologi, miljøovervåking og ismåling. I 2013 ble det også reist en kalibreringsstasjon her for Galileo-satellittene. Stasjonens mange antenner er ikke synlige fra Longyearbyen eller flyplassområdet, men fra blant annet Hiorthhamn. Før igangsetting av byggearbeidet ble det søkt etter kulturminner, men det ble ikke påvist noen kulturminner på Platåberget.

I 2008 åpnet Svalbard globale frøhvelv – et globalt lager for frø og plantemateriale – inne i Platåberget. Det er anlagt inne i tre kamre av tidligere gruveganger fra Gruve 3.

Om vinteren er det flere alternative scooter-traséer som gjør det mulig å komme opp på platået og om sommeren går det turløyper opp til Platåberget.

Svalbard Samfunnsdrift har foretatt vurderinger knyttet til etablering av vindkraftpark i Longyearbyen. Basert på vinddata fra blant annet flyplassen ble Adventdalen og Platåberget vurdert som de stedene med de beste vindressursene i Longyearbyens nærhet. Adventdalen ble raskt vurdert som uaktuell ut fra visuelle forhold, mens Platåberget ble vurdert nærmere, blant annet gjennom vindmålinger. I en rapport fra 12. mai 2004 viser analysene at den forventede middelvinden på Platåberget er 5,8 m/s i 40 meters høyde, noe som er vurdert som lovende.

## Eksterne lenker
*
White Star Line

**White Star Line** (også kalt **Hvide Stjerne Linien** i Norge) var et britisk rederi som blant annet eide søsterskipene RMS «Britannic», RMS «Olympic» og RMS «Titanic», Sistnevnte skip kolliderte på jomfruturen med et isfjell og sank i 1912. Rederiet ble startet av John Pilkington og Henry Threlfall Wilson i Liverpool 1845. White Star Line ble slått sammen med Cunard Line 10. mai 1934. I 1947 kjøpte Cunard Line de siste delene av White Star Line og ble eneeier.

## White Star Lines fartøy

**1800-tallet**
* 1871: «Oceanic», «Atlantic», «Baltic», «Tropic», «Asiatic»
* 1872: «Republic», «Adriatic», «Celtic», «Traffic», «Belgic»
* 1873: «Gaelic»
* 1874: «Britannic»
* 1875: «Germanic»
* 1881: «Arabic», «Coptic»
* 1883: «Ionic», «Doric» 
* 1885: «Belgic», «Gaelic», «Cufic»
* 1889: «Runic», «Teutonic» 
* 1890: «Majestic»
* 1891: «Nomadic», «Tauric», «Magnetic»
* 1892: «Naronic», «Bovic»
* 1893: «Gothic»
* 1894: «Cevic», «Pontic»
* 1895: «Georgic»
* 1897: «Delphic»
* 1898: «Cymric»
* 1899: «Afric», «Medic», RMS «Oceanic», «Persic» 

**1900-tallet**
* 1900: «Runic»
* 1901: «Suevic», «Celtic» 
* 1902: «Athenic», «Corinthic», «Ionic»
* 1903: «Cedric», «Victorian», «Armenian», «Arabic», «Romanic», «Cretic», «Republic»
* 1904: «Canopic», «Cufic», «Baltic», «Tropic»
* 1907: «Gallic», «Adriatic»
* 1909: «Laurentic», «Megantic»
* 1910: «Zeeland»
* 1911: SS «Nomadic», «Traffic», RMS «Olympic», «Belgic», «Zealandic»
* 1912: RMS «Titanic», «Ceramic»
* 1914: «Vaterland», «Lapland», RMS «Britannic»
* 1917: «Belgic»
* 1918: «Vedic»
* 1919: «Bardic»
* 1920: «Gallic», «Mobile», «Arabic», «Homeric»
* 1921: «Haverford» 
* 1922: «Poland», «Majestic», «Pittsburgh»
* 1923: «Doric» 
* 1925: «Delphic», «Regina»
* 1927: «Albertic», «Calgaric», «Laurentic»
* 1930: «Britannic»
* 1932: «Georgic»

## Litteratur
*Liv Marit Haakenstad: *Slektsgranskerens guide til utvandringen 1825 – 1930*. Orion forlag 2008. ISBN 978-82-458-0848-3

## Referanser


## Eksterne lenker
*
Oplandske Kreditbank

**Oplandske Kreditbank** var en norsk forretningsbank, etablert på Hamar i 1877. Banken fusjonerte i 1966 med Den norske Creditbank.

## Litteratur
* Eyvind Lillevold. *Oplandske kreditbank gjennom 75 år, 1877-1952*. Hamar, 1951
Losna (øy)

**Losna** er ei øy i Solund kommune i Vestland fylke. Den har et areal på 15,3 km² og fire innbyggere (2001). Høyeste punkt er Meinova, 451 moh. Øya ligger øst for Krakhella på øya Sula. Losna har egen ferjekai. Øya har gammelt jordbruksland, men det er idag ikke gårdsdrift på øya. Det er noe turisme i sommerhalvåret. På begynnelsen av 1900-tallet var det rundt hundre fastboende på øya. 

## Eksterne lenker
* Losna-ætta
* Losnaspelet
Bjørnar Teigen

**Bjørnar Lisether Teigen** (født 1971) er en norsk skuespiller og dramatiker, som er oppvokst i Lardal. Han spilte Lauritz i komiserien *[[Hos Martin]]* på som ble sendt på TV 2. Han spilte også i den norske filmen *[[Import-eksport]]* i 2005 som han ble nominert til Amandaprisen for *Årets mannlige skuespiller*.

Han hadde sitt store gjennombrudd på scene i Historia om ein landsby av den spanske dramatikeren Lope de Vega, som Don Rodrigo Tellez de Giron, stormeister i Calatrava-ordenen på Det norske teatret i 1997. Han var ferdig utdannet skuespiller i 1995 ved Teaterhøgskolen i Oslo. Han har tidligere vært ansatt ved Teatret vårt i Molde og ved Riksteatret.

Teigen er medlem av Dramatikerforbundet og har fått antatt 3 helaftens stykker som er spilt i Norge, Sverige og Tyskland.

I 2003 ble han tildelt Heddastipendet som årets debutant for sitt teaterstykke *Det tredje tegnet* på Teatret vårt. Teigen er fra Svarstad i Vestfold.

## Filmografi
* 1996 *[[Hamsun (film)|Hamsun]]*, Ung soldat
* 1997 *[[Livredd]]* 
* 1998 *[[Desperate bekjentskaper]]*, Terje
* 2000 *[[Ballen i øyet]]*, Erik
* 2000 *[[Hjem til jul (2000)|Hjem til jul]] *
* 2003 *[[Kjell universell]]*, Jesper
* 2004 *[[Hos Martin]]* (TV-serie, 12 episoder) 
** 1. «Inntrengeren» (13. januar 2004) Lauritz
** 2. «En gammel *god* venn» (20. januar 2004) Lauritz
** 3. «Bare si det» (27. januar 2004) Lauritz
** 4. I overvektens tegn (3. februar 2004) Lauritz
** 5. «Storrengjøring» (10. februar 2004) Lauritz
** 6. «Ikke i kveld, kjære» (17. februar 20004) Lauritz
** 7. Episode # 1.8 (24. februar 2004) Lauritz
** 8. Episode # 1.9 (2. mars 2004) Lauritz
** 9. Episode # 1.10 (9. mars 2004) Lauritz
** 10. Episode # 1.11 (16. mars 2004) Lauritz
** 11. Episode # 1.12 (23. mars 2004) Lauritz
** 12. Episode # 1.13 (30. mars 2004) Lauritz 
* 2005 *[[Import-eksport]]*, Jan

## Referanser


## Eksterne lenker

* Bjørnar Teigen i Scenewebarkivet

*
Eland

**Eland** (*Taurotragus oryx*) er en antilopeart, utbredt på savannene i det sørlige Afrika. Arten inngår i gruppen oksedyr (Bovinae) i kvegfamilien (Bovidae) og består som tre underarter.

## Taksonomi
Verdens naturvernunion regner eland til slekten *[[Tragelaphus]]* og sier den er livskraftig.

## Biologi

Elanden er planteeter og drøvtygger, den lever av gress og busker i åpent skogslandskap og på de halvtørre savannene i Sør-Afrika, Namibia og tilstøtende land lengre nord. Akasie er en skattet vekst for elanden. Dyrene holder seg unna ørken, skog og sumpområder. Oksen av den østafrikanske underarten kan bli 130–180&nbsp;cm høy og veie , mens de to andre er noe mindre.

Svangerskapstiden er 9 måneder og en enkelt kalv fødes til alle årstider. Voksne hunner holder til i store flokker med ulikt antall dyr, yngre hanner lever isolert i små flokker på 3-4 dyr, og eldre hanner lever alene. Regelmessig tilbringer hannene noen timer eller opptil et par uker i flokken av hunner. Levealderen er 15-20 år.

## Inndeling
Inndelingen følger i hovedsak *Bovids of the World*.

* Bovidae, kvegfamilien
** Bovinae, oksedyr
*** Boselaphini
*** Tragelaphini, skruehornantiloper
**** *[[Ammelaphus]]*, 
**** *[[Nyala]]*, 
**** *[[Tragelaphus]]*, buskbukker
**** *[[Strepsiceros ]]*, 
**** *[[Taurotragus]]*, elander
***** *[[T. derbianus]]*, kjempeeland
***** *[[eland|T. oryx]]*, eland
****** *T. o. pattersonianus*, østlig eland
****** *T. o. livingstonii*, livingstones eland
****** *T. o. oryx* (nominatformen), sørlig eland (kappeland)

## Referanser




## Eksterne lenker
*
Aggersborg

**Aggersborg** er restene etter en ringborg fra vikingtiden ved Limfjorden på Vendsyssel, Nord-Jylland. Det er også Nord-Europas største borg fra vikingtiden. I vikingtiden lå Danmark lavere, og det var en åpen sjøforbindelse ut i Jammerbugt ved Aggersborg. Følgelig kontrollerte borgen fjorden i ikke bare tre retninger som idag, men også nordover mot overfarten til Norge. Fra Aggersborg gikk Hærvejen sydover gjennom Jylland til grensen mot Tyskland (Danevirke).

Aggersborg er en såkalt trelleborg oppført av kong Harald Blåtann omkring 980 e.Kr, og byggingen tok bare 1-2 år. Det var tilsvarende, men langt mindre samtidig oppførte anlegg ved Hobro *([[Fyrkat]])*, ved Odense *([[Nonnebakken]])* og på sørvestre Sjælland (Trelleborg). Mens Aggersborgs diameter er 288 meter (48 langhus), var disse tre andre danske trelleborger på mer beskjedne 120 meter i diameter og rommet om lag 16 langhus hver. 

Aggersborg var knyttet til kirkestedenet Sebbersund og Ålborg lenger øst i Limfjorden. Borgen hadde trolig en strategisk militær betydning og en plass i innkrevingen av skatter. Den ligger svært sentralt plassert i skipsleden gjennom Limfjorden.

Aggersborg var et sirkelrundt anlegg med fire meter dype diker og fire meter høye jordvoller, rundsatt med palisader, og med beboelseshus innenfor murene. I dag er diket og jordvollene bare om lag en meter høye, og restene av hustufter er synlige som mørke ringer i gresset. Det var 48 store langhus hus innenfor sirkelen, som målte 288 meter i diameter.

På 1000-tallet ble det oppført en kongsgård ved Aggersborg, og den bestod gjennom hele middelalderen. Omkring år 1100 ble Aggersborg kirke oppført, tett inntil borgen.

## Bilder

Fil:Aggersborg2.jpg|Aggersborg ved Limfjorden, sett fra midten av anlegget. Hustufter framstår som mørke ringer i gresset. I bakgrunnen restene av jordvollen.
Fil:Aggersborg3.jpg|Restene av Aggersborgs jordvoll med Limfjorden i bakgrunnen.


## Verdensarv
I 2023 ble Aggersborg innskrevet på UNESCOs verdensarvliste sammen med Fyrkat, Nonnebakken, Trelleborg og Borgring.

## Referanser

 


## Eksterne lenker
* Om Aggersborg hos Kulturarvsstyrelsen
Aggersborg kirke

**Aggersborg kirke**, steinkirke ved Limfjorden i Aggersborg Sogn, Himmerland Provsti, Viborg Stift, Danmark. Den er oppført omkring 1100 e.Kr om lag femti meter nord for trelleborganlegget Aggersborg og Aggersborg kongsgård. Den var opprinnelig en liten, enkel steinkirke med ett enkelt skip av tre, men er siden utvidet til en korskirke.

Gravfunn vitner om en ennå tidligere kirke her, trolig tilknyttet landsbyen som ga plass for Aggersborg vikingeanlegg på 980-tallet. Med kongsgården som ble bygget her omkring år 1000, har den trolig hatt viktige funksjoner i Danmark i høymiddelalderen.

Omkring 1200 ble skipet av tre erstattet med et skip av granitt, mens tårn og våpenhus ble lagt til i senmiddelalderen. Kirken er fortsatt i bruk som sognekirke for sognets 460 medlemmer.

## Galleri

Fil:Aggersborg Kirke.jpg|Aggersborg kirke.
Fil:Aggersborg Church 2.jpg|


## Eksterne lenker
* Aggersborg Kirke
* Kirker i Danmark 
* Aggersborg - vikingeborg, herregård og kirke
Krypton (andre betydninger)

**Krypton** kan referere til:

* Krypton, et grunnstoff
* Krypton (programmeringsspråk)
* Krypton (fiktiv planet)
How the West Was Won (Led Zeppelin-album)

***How the West Was Won*** er et konsertalbum fra Led Zeppelin, utgitt i 2003. Albumet består av innspillinger fra bandets konserter i L.A. Forum i Inglewood i California 25. juni 1972 og i Long Beach Arena i Long Beach i California 27. juni 1972.

## Sporliste
### Disk en
# «LA Drone» (Jones/Page) – 0:14*
# «Immigrant Song» (Page/Plant) – 3:42*
# «Heartbreaker» (Bonham/Jones/Page/Plant) – 7:25*
# «Black Dog» (Jones/Page/Plant) – 5:41**
# «Over the Hills and Far Away» (Page/Plant) – 5:08**
# «Since I've Been Loving You» (Jones/Page/Plant) – 8:02*
# «Stairway to Heaven» (Page/Plant) – 9:38*
# «Going to California» (Page/Plant) – 5:37*
# «That's the Way» (Page/Plant) – 5:54**
# «Bron-Yr-Aur Stomp» (Jones/Page/Plant) – 4:55*

### Disk to
# «Dazed and Confused» (Holmes/Page/Bonham) – 25:25**
#*«Walter's Walk» (Page/Plant) 
#*«The Crunge» (Bonham/Jones/Page/Plant) – 15:34
# «What Is and What Should Never Be» (Page/Plant) – 4:41*
# «Dancing Days» (Page/Plant) – 3:42*
# «Moby Dick» (Bonham/Jones/Page) – 19:20**

### Disk tre
# «Whole Lotta Love» Medley (Bonham/Dixon/Jones/Page/Plant) – 23:08**
#*«Boogie Chillun» (Hooker) – 3:10
#*«Let's Have a Party» (Robinson) – 1:56
#*«Hello Mary Lou» (Pitney) – 2:08
#*«Going Down Slow» (Oden) – 8:29
# «Rock and Roll» (Bonham/Jones/Page/Plant) – 3:56*
# «The Ocean» (Bonham/Jones/Page/Plant) – 4:21**
# «Bring It On Home» (Dixon/Page/Plant) – 9:30**
#*«Bring It On Back» (Bonham/Jones/Page/Plant)
 Fra Long Beach Arena.
 Fra L.A. Forum.

## Eksterne lenker
*
Gerhardus Pienaar

**Gerhardus Pienaar** (født 1981) er en sørafrikansk friidrettsutøver og tre ganger afrikansk mester i spydkast.
Hans personlige rekord er 84,50 meter fra Hyderabad, oktober 2003.

## Meritter

## Referanser


## Eksterne lenker
*
Alnö IF

**Alnö IF** er en svensk fotballklubb fra Alnön utenfor Sundsvall.  Klubben ble dannet 24. april 1924. Damelaget har spilt syv sesonger i høyeste liga.

Blant andre har Tina Nordlund, Andreas Yngvesson og Mathias Florén spilt for klubben.

## Referanser
Mezen (by)

**Mezen** (russisk: Мезень) er en by i Arkhangelsk oblast i Russland. Den ligger på østbredden av elva Mezen, rundt 30 km før denne løper ut i Mezenbukta i Kvitsjøen. Byen hadde .

## Demografi
Befolkningsutvikling:
:

## Referanser


## Eksterne lenker
*
Yaoundé Nsimalen internasjonale lufthavn

**Yaoundé Nsimalen internasjonale lufthavn** (*Aéroport international de Yaoundé-Nsimalen*)  er en flyplass utenfor Yaoundé, hovedstaden i Kamerun.

## Selskaper og destinasjoner
*Air France (Paris-Charles de Gaulle)
*Brussels Airlines (Brussel)
*Cameroon Airlines (Douala, Paris-Charles de Gaulle)
*Kenya Airways (Nairobi)
*Royal Air Maroc (Casablanca)

## Eksterne lenker
* 
* Map from Multimap
* Satellite image from TerraServer
Douala internasjonale lufthavn

**Douala internasjonale lufthavn**  er en internasjonal flyplasse som ligger 10 km utenfor Douala i Kamerun. Flyplassen er landets største.

## Selskaper og destinasjoner
*Afriqiyah Airways (Tripoli)
*Air France (Paris-Charles de Gaulle)
*Axis International Lines (Brussel, Kinshasa) 
*Bellview Airlines (Abuja, Johannesburg, Lagos)
*Brussels Airlines (Brussel)
*Cameroon Airlines (Abidjan, Bamako, Bangui, Brazzaville, Cotonou, Dakar, Dubai, Johannesburg, Kinshasa, Lagos, Libreville, Malabo, N'Djamena, Paris-Charles de Gaulle, Pointe-Noire, Garoua, Maroua, Ngaoundéré, Yaoundé)
*Ethiopian Airlines (Addis Abeba)
*Kenya Airways (Nairobi)
*Royal Air Maroc (Casablanca)
*Swiss International Air Lines (Zürich)
*Toumai Air Chad (N'Djamena)
*Turkish Airlines (Istanbul-Atatürk)

## Eksterne lenker
Kuloj

**Kuloj** (russisk: Куло́й)  er ei elv i Arkhangelsk oblast i Russland. Den har sine kilder på Belomorsko-Kulojskojeplatået nordøst for Arkhangelsk, og løper ut i Mezenbukta i Kvitsjøen.

Elva er 235 kilometer lang (350 km medregnet tilløpselva Sotka, med et nedbørfelt på . Middelvannføringen ved utløpet er på 150 m³/s. Den renner først østover og skjærer seg ned i en dyp kløft på vei ned fra platået, og endrer så brått retning og renner rett nordover. Elva har hele veien mot Kvitsjøen et ekstremt buktende og meanderende løp. På de nederste 90 km er den påvirket av tidevannet.

Kuloj er knyttet sammen med elva Pinega gjennom den 6 km lange Kuloj-Pinegakanalen, som ble bygget på 1920-tallet for transport av tømmer til Arkhangelsk.

## Sideelver
Kulojs viktigste sideelver, regnet oppover fra munningen, er:
*Sojana – fra venstre, 13 km nord-nordøst for Sojana
*Korba – fra høyre, 8 km sør for Karjepolje
*Laka – fra venstre, 9 km sør for Karjepolje
*Polta – fra venstre, ved Kuloj
*Kelda – fra venstre, 5 km sør for Kuloj

## Referanser
Shades of Purple

***Shades of Purple*** er debutalbumet til den norske popduoen M2M fra 2000. Albumet ble spesielt populært i Sørøst-Asia, og solgte over fem millioner på verdensbasis.

Seks singler fra albumet ble gitt ut  &ndash; «Don't Say You Love Me», «Mirror Mirror», «The Day You Went Away», «Pretty Boy», «Girl in Your Dreams» og «Everything You Do». Sistnevnte ble gjeninnspilt med nye vokaler, og alle de seks sporene er med på samleplaten The Day You Went Away. Den amerikanske popsangerinnen Taylor Horn laget en coverversjon av «Mirror Mirror» på sitt tredje album, *Changes*.

## Sporliste
# «Don't Say You Love Me»  &ndash; 3:46
# «The Day You Went Away»  &ndash; 3:43
# «Girl in Your Dreams»  &ndash; 3:31
# «Mirror Mirror»  &ndash; 3:21
# «Pretty Boy»  &ndash; 4:40
# «Give a Little Love»  &ndash; 3:59
# «Everything You Do»  &ndash; 4:02
# «Don't Mess With My Love»  &ndash; 3:44
# «Dear Diary»  &ndash; 3:58
# «Do You Know What You Want»  &ndash; 4:06
# «Smiling Face»  &ndash; 4:15
# «Our Song»  &ndash; 3:54
# «Why » &ndash; 4:20
# «Don't Say You Love Me» (akustisk)  &ndash; 3:25*
# «Mirror Mirror» (akustisk)  &ndash; 3:19*
# «Pretty Boy» (akustisk)  &ndash; 4:40*

* Sporene 14&ndash;16 ble bare inkludert på utgivelsene i Sørøst-Asia.

## Eksterne lenker
*
Sarah Chalke

**Sarah Cassandra Chalke** (født 1976) er en kanadisk TV- og filmskuespiller.

Hun spilte Elliot Reid i NBC-TV-serien *[[Scrubs]]*.

Hun ble født i Ottawa i Ontario av foreldrene Angie og Doug Chalke. Hennes mor er opprinnelig fra Tyskland og Chalke snakker flytende tysk, engelsk og fransk. Hun har en eldre og en yngre søster, begge advokater.

Chalke debuterte som skuespiller i TV-filmen *City Boy* (1992). I 1993 prøvde hun seg på rollen som Becky i TV-serien *[[Roseanne]]* (1988). Hun fullførte high school i 1995, under produksjonen av *Roseanne*. I 1994 var hun også med i filmen *Ernest Goes to School* (1994) sammen med Jim Varney. I 1996 var hun med i to nye TV-filmer, *Robin of Locksley* (1996) og *Stand Against Fear* (1996). I 1998, et år etter *Roseanne* sluttet, ble hun med i en ny TV-serie kalt *Nothing Too Good for a Cowboy* (1998). Serien var basert på filmen med samme navn, som hun også var med i.

I 2008-2009 spilte hun Stella Zinman i TV-serien *[[How I Met Your Mother]]*, hvor rollefiguren skal gifte seg med hovedpersonen Ted Mosby, men forlater ham ved alteret for hennes ekskjæreste. Hun var også med i en episode i 2014 der Ted tar kontakt med hennes rollefigur for å finne Robin Scherbatskys medaljong, som han skal gi henne i bryllupet hennes.

Chalke er vegetarianer og har engasjert seg i dyrs rettigheter, såvel som bekjempelse av brystkreft som hennes tante og bestemor begge døde av. Hun er forlovet med advokaten Jamie Afifi og sammen har de en sønn, Charlie Rhodes Afifi, født 24. desember 2009.

## Referanser


## Eksterne lenker
*
The Big Room

***The Big Room*** er det andre og siste studioalbumet til den norske popduoen M2M, utgitt i 2002. Albumet oppnådde stor suksess blant kritikere, og også blant fans i Sørøst-Asia, men det solgte ikke like bra som debutalbumet *[[Shades of Purple]]*. Platen kom aldri på listene i USA, men fikk 7 uker på VG-lista med en 16.-plass som høyeste plassering. Den solgte også til 5x platina på Filippinene.

Det ble bare gitt ut to singler &ndash; «Everything» og «What You Do About Me». Det kom aldri en tredje singel, fordi gruppen ble droppet av plateselskapet året etter. Albumet solgte over to millioner eksemplarer i Asia.

## Sporliste
# «What You Do About Me»  &ndash; 3:21
# «Everything»  &ndash; 3:06
# «Wanna Be Where You Are»  &ndash; 3:26
# «Miss Popular»  &ndash; 2:59
# «Jennifer»  &ndash; 3:08
# «Don't»  &ndash; 3:27
# «Love Left For Me»  &ndash; 4:15
# «Payphone»  &ndash; 3:16
# «Leave Me Alone»  &ndash; 3:09
# «Sometimes»  &ndash; 2:52
# «Eventually»  &ndash; 2:59

## Eksterne lenker
*
Umbozero

**Umbozero** (russisk: Умбозеро), er en innsjø i Murmansk oblast i Russland. Innsjøen har sitt navn fra elva Umba, som starter her. Sjøen ligger på 149 moh, mellom fjellmassivene Khibiny i vest og Lovoziorskije Tundry i øst. Den har et areal på 313 km², gjennomsnittsdybde er 15 m, maksimum 115 meter. Sjøen fryser til fra slutten av oktober.

## Referanser
Lovoziorskije Tundry

**Lovoziorskije Tundry** (russisk: Ловозёрские тундры) er et fjellområde sentralt på Kolahalvøya i Murmansk oblast i Russland. Fjellene har navn etter innsjøen Lovozero, som ligger langs østsiden av fjellene. På vestsiden av fjellene ligger en annen stor innsjø, Umbozero. Lovoziorskije Tundry utgjør en hesteskoformet fjellkam som omringer innsjøen Sejdozero. Fjellsidene er stort sett dekket av gran og furu. Høyeste punkt er fjellet Angvundastsjorr på 1&nbsp;120 meter.

Området rundt sjøen er befolket av samer og mange stedsnavn i området er av samisk opprinnelse.

## Referanser




## Eksterne lenker
* Lovoziorskije Tundry (på russisk)
Pikk Hermann

**Pikk Hermann** viser til flere konstruksjoner i Estland.

* Pikk Hermann (Tallinn)
* Pikk Hermann (Narva)
* Pikk Hermann (Paide)
* Pikk Hermann (Kuressaare)
Khibiny

**Khibiny** (russisk: *Хиби&#769;ны*), også kalt **Khibinymassivet** eller **Khibinyfjellene** er den ene av de to store fjellområdene på Kolahalvøya i Murmansk oblast i Russland.

Massivet er formet som en oval på 1&nbsp;300 km², og ligger sentralt på Kolahalvøya, mellom innsjøene Imandra og Umbozero. Fjellene strekker seg rundt 900-1000 m over den omkringliggende sletta. Det høyeste punktet er fjellet Judytsjvumtsjorr på 1&nbsp;200 moh. Toppene er av platåtypen, med bratte sider, med isbreer, og snøfelter på enkelte steder. Terrenget er hovedsakelig alpin tundra.

Fjellmassivet er seismisk aktivt. Det er også svært rikt på forskjellige mineraler, hovedsakelig apatitt- og nefelinmalm. Ved foten av massivet ligger byene Apatity og Kirovsk.

## Referanser




## Eksterne lenker
* Khibiny-info (på russisk)
Le Duan

**Lê Duẩn** (Le Duan) (født 7. april 1907, død 10. juli 1986) var en vietnamesisk politiker.

Han arbeidet opprinnelig som jernbanearbeider, og på 1920-tallet var han en av stifterne av det indokinesiske kommunistpartiet, hvor han etter hvert ble en av lederne i Vietnam, både innen parti og statsstyre. 

Duan var medlem av sentralkomiteen i det nordvietnamesiske kommunistpartiet under Hồ Chí Minh, og han leda arbeidet med å bygge opp en kommunistisk undergrunnsorganisasjon i Sør-Vietnam. Han blei førstesekretær i partiet i 1960, og var dermed formelt nummer to i partihierarkiet (etter Ho).

Da Hồ Chí Minh døde i 1969, blei Lê Duẩn leder for regjeringa i nord, og etter Saigons fall i 1975 leda han samlinga av de to landa. I 1976 blei han generalsekretær for det samla kommunistpartiet. Han godkjente den vietnamesiske invasjonen i Kambodsja i 1978 for å kaste Røde Khmer-styret, som var støtta av Kina. Dette førte til spenning mellom Vietnam og Kina, og mange innbyggere av kinesisk etnisitet blei utvist fra Vietnam. Landet blei i denne perioden knytta nærmere til Sovjetunionen. I 1979 blei Le Duan tildelt Lenins fredspris.

Duan beholdt posten som generalsekretær fram til sin død i 1986. Han ble etterfulgt av Trường Chinh. 

Duan var også kjent som *Le Dung* og som «anh Ba» eller «Bror nummer tre».

## Referanser


## Eksterne lenker
* Artikkel om Le Duan hos BBC
* Bibliografi: Le Duan
Kanozero

**Kanozero** (russisk: *Канозеро*) er en innsjø i elva Umba i Murmansk oblast i Russland.

Innsjøen er 32 kilometer lang og mellom tre og seks kilometer bred. Den ligger på 52 moh, omtrent halvveis mellom Umbozero og Kvitsjøen. Umba løper inn i sjøen på østbredden, rundt fem kilometer fra nordenden av sjøen.  To av Umbas største sideelver, Kana og Muna, løper sammen med Umba gjennom Kanozero.  

Kanozero har to utløpselver: Ved Zasjejek-Kanozero, helt i sørenden av sjøen, renner elva Rodvinga ut over Kanoserskij-strykene, mens fem kilometer mot nordøst forlater elva Kitsa sjøen via Padunfallene. De to elvene løper sammen igjen i innsjøen Pontsjozero rundt ti kilometer nedenfor.

Kanozero er også kjent for helleristningene som er funnet ved sjøen.

## Referanser
Sundnes brenneri

**Sundnes brenneri**, i dag egentlig **HOFF Sundnes Brenneri**, er en industribedrift i Inderøy kommune, Nord-Trøndelag. Brenneriet ble etablert i 1844, og lager potetsprit til bruk i akevitt og vodka, foruten potetmel, chips og tørket potetmos.

Brenneriet ble etablert under *Sundnes gård*, og ble i 1912 kjøpt av et konsortium av bønder. Det var på den tiden forbud mot brenning av sprit, og brenneriet la om til potetmelproduksjon.

## Litteratur

*
Liabø

**Liabøen**, eller **Liabø**, er et bygdelag og siden 2020 et tettsted i Heim kommune i Trøndelag. Frem til 2019 var Liabø administrasjonssenter i den tidligere Halsa kommune i Møre og Romsdal.  På stedet finner vi kommunens rådhus, bank, samt butikker og café. Det ligger også et helsebygg på stedet. 300 meter nord for senteret, finner vi Halsa barne- og ungdomsskole, og Halsahallen, som er en stor flerbrukshall.

E39 går gjennom stedet.

## Referanser
Pontsjozero

**Pontsjozero** (russisk: *Пончозеро*) er en innsjø i elva Umba i Murmansk oblast i Russland.  Den er 10 kilometer lang og tre kilometer bred, og ligger på 45 moh. Sjøen ligger 25 kilometer nord for byen Umba ved Kvitsjøen, og rundt 10 kilometer sørøst for Kanozero.

## Referanser
Vjalozero

**Vjalozero** (russisk: *Вялозеро*) er en innsjø på Kolahalvøya i Murmansk oblast i Russland. Den ligger 116 moh, og har et areal på 98,6&nbsp;km². Elva Vjala, ei sideelv til Umba, renner ut fra Vjalozero.

## Referanser
Vuk Stefanović Karadžić

**Vuk Stefanović Karadžić** (serbisk: **Вук Стефановић Караџић**) (født , død 7. februar 1864) var en serbisk lingvist som reformerte det serbiske språket og alfabetet. Han er kjent for å ha standardisert det serbiske kyrilliske alfabetet ved å benytte strenge fonetiske prinsipper på modell fra det tyske språket.

En av hans læresetninger var «*Piši kao što govoriš i čitaj kako je napisano*» (Skriv som du snakker, og les det som det står skrevet), en læresetning som han hadde lånt av den tyske grammatikeren og filologen Johann Christoph Adelung. Dette moderniserte det serbiske språket, distanserte det fra det serbiske og russiske kirkeslaviske språket og førte det nærmere det folkelige.

Han deltok i Det første serbiske opprøret som skribent og kontorist i Negotin Krajina, og etter oppbruddet av opprøret flyttet han til Wien i 1813. Her møtte han Jernej Kopitar, en censor av slovenske bøker, hvis insentiv han begynte å samle serbiske folkesang, den kyrilliske reformen og kampen for innføring av et nasjonalt språk i serbisk litteratur. En fonetisk stavemåte ble introdusert på det serbiske språket gjennom reformene, og det serbiske språket ble undertrykt av slavisk-serbisk språket, som på det tidspunktet var språket til utdannede. De viktigste årene til Vuks reform er således 1818, 1836, 1839, 1847 og 1852.

Han gav også ut flere bøker.

## Referanser


## Eksterne lenker
* Biografi, Biographisches Lexikon des Kaiserthums Oesterreich (tysk)
Tarva

**Tarva** er en øygruppe i Ørland kommune i Trøndelag. Den største og eneste bebodde av øyene er Husøya. Arealet er 14 km², hvorav Husøya utgjør 8 km². Øya har 11 fastboende.

Øya tilhørte Austrått fram til 1858, og har fremdeles en opprinnelig eiendomsstruktur med én dominerende grunneier. Det drives landbruk, blant annet med utgangersau og egg- og dunvær. Luftforsvaret har et skytefelt på vestsiden øyene. Været landskapsvernområde på østsiden ble etablert i 1982.

Tarva kapell ble bygget i 1972, og kirkegården ble etablert i 1921. Tarva har eget postkontor, med postadresse **7166 Tarva**. Øya har ikke butikker, men sommeråpen pub. Det er ferjeforbindelse til Dybfest på fastlandet. Tarva skole ble nedlagt på 1990-tallet.

I forbindelse med utbedring av vei til forsvarets skyte- og øvingsfelt på Karlsøya på Tarva, gjennomførte Vitenskapsmuseet i 2013 en arkeologisk utgravning på Karlsøysletta. De arkeologiske undersøkelsene omfattet to kulturminner som var berørt av det planlagte tiltaket, en røys og en oppmuring. De to enkeltminnene er del av et større felt av kulturminner tolket som gravfelt, bestående av minst 28 steinkonstruksjoner.

Tarva var scene for NRKs barneserie Tuva frå Tarva.

## Referanser
Vjala

**Vjala** (russisk: *Вяла*) er ei 37 kilometer lang elv sørvest på Kolahalvøya i Murmansk oblast i Russland. Vjala er ei sideelv til Umba. Den renner vestover fra innsjøen Vjalozero, gjennom et tynt befolket skog- og myr-landskap. Den løper sammen med Umba 15&nbsp;km nord for Umba's utløp i Kvitsjøen.

## Referanser
Rømer (slekt)

**Rømer** var en norsk slekt kjent fra 1300-tallet. Blant de mest kjente medlemmene regnes riksråd Otte Rømer (ca. 1330-ca. 1411), og hans sønn, riksråd Svale Ottessøn (ca. 1363-etter 1415).

## Den eldre og den yngre Rømer-ætten
Ottes datter *Elsebe* og hennes etterkommere omtales stundom som *Den yngre Rømerætten*, men brukte selv aldri slektsnavnet. Elsebe var farfars mor til Inger Ottesdotter Rømer (fru Inger til Austrått, ca. 1473-1555). Otte Rømer eide muligens Austrått, i alle fall ble den eid av Elsebe og hennes etterkommere fra ca. 1400 til 1686.

## [[Slektsvåpen]]
Den eldre Rømerættens skjold kan heraldisk beskrives (blasoneres) slik: *[[Kløvd]] av 1. halv [[sølv]]lilje i [[blå]]tt, 2. to [[rød]]e [[bjelke (heraldisk)|bjelker]] i sølv*. Våpenet er blitt blasonert slik på dansk: *Loddrett delt av blått, hvori en halv hvit lilje fast på delingen, og hvitt, hvori to eller tre røde bjelker. På [[hjelmtegn|hjelmen]] en [[krone (hodebekledning)|krone]] over en krone, eller en krone med tre grønne vifter av påfuglfjær.*

Den yngre Rømerættens skjold er blasonert slik: *Venstre skrådelt av sølv og [[svart|sort]]. På hjelmen to [[vesselhorn]] av samme farger.* Det er omtalt slik av Hallvard Trætteberg: Skrådelt (oftest venstre) av sølv og svart.

På dansk er dette våpenet blasonert slik: *Skrådelt av hvitt over sort. På hjelmen en krone og to vesselhorn, et hvitt og et sort(?), eller tverrdelt hvitt/sort og sort/hvitt.*
 
Bildet fra Austrått viser en tredje variant med 5 påfuglfjær på hjelmen.

## Litteratur
* A. Thiset og P.L. Wittrup: *Nyt dansk Adelslexikon*, København 1904
* H. Storck: *Dansk Vaabenbog*, København 1910
* Sven Tito Achen: *Danske adelsvåbener*, København 1973
* Hallvard Trætteberg: *Norges våbenmerker. Norske by- og [[adel]]svåben*, hefte med klistremerker, utgitt av Kaffe Hag, Oslo 1933, med våpnene til både den eldre og den yngre Rømerætten.
* Hallvard Trætteberg: *Borg i [[segl]], [[mynt]] og våpen*, Oslo 1967, side 19 med våpenskjoldtegning nr. 9 for Jakob Fastulvsson av den yngre Rømer-ætten, ca. 1400.

## Referanser
Muna

:*For kvinnenavnet Muna, se [[Muna (kvinnenavn)]]*

**Muna** (russisk: *Муна*) er ei 40 kilometer lang elv sørvest på Kolahalvøya i Murmansk oblast  Russland.  Muna er ei sideelv til Umba. Den starter i Munozero (137 moh), rundt 30&nbsp;km øst for Kanozero, og renner så vestover, gjennom et buktende løp gjennom et tynt befolket åslandskap dominert av skog og myr. En større sideelv, Inga, løper inn i Muna fra nord. Munas utløp er på østbredden av Kanozero, rundt 8&nbsp;km sørøst for stedet hvor hovedelva Umba løper inn i den samme innsjøen.

## Referanser
Kana (elv)

**Kana** (russisk: *Кана*) er ei 48 kilometer lang sørvest på Kolahalvøya i Murmansk oblast i Russland.  Kana er ei sideelv til Umba. Den har sine kilder i skogene sørøst for innsjøen Imandra, rundt 25&nbsp;km sør for byen Apatity. Derfra flyter den i sørøstlig retning gjennom et stort sett ubebodd landskap preget av skog og myr. Utløpet er i nordenden av innsjøen Kanozero.

## Referanser
Luftforsvarsmedaljen

**Luftforsvarsmedaljen** (*Luftschutz Ehrenzeichen*) er en utmerkelse ifra det tredje rike

## Historie
Medaljen ble utgitt av Adolf Hitler 30. januar 1938 i 2 klasser som utmerkelse for tysk personell som tjenestegjorde i *Reichs Luftschutz Bund* (RLB), *Sicherheits und Hilfs Dienst* (SHD), *Werkschutz* og *Ordnungspolizei*, og som hadde deltatt i det sivile luftforsvaret av Tyskland etter januar 1933. Første klasse ble gitt for ekstraordinær godt utført tjeneste mens andre klasse var for hederlig godt utført arbeid. Etter 4. mai 1937 ble medaljen også gitt til ikke-tysk personell hvis de kvalifiserte til utmerkelsen.

## Design
Medaljen er rund med eikeløvkrans rundt kanten på begge sider. På advers er det et hakekors i senter med ordene. «Für Verdienste im Luftschutz» i sirkel rundt korset. På revers står årstallet «1938» i senter. Medaljen ble laget i aluminium frem til ca. midten av den andre verdenskrig hvor den så ble laget i sink på grunn av metallmangel. Medaljebåndet har en lilla bred stripe i midten med en tynn hvit stripe på sidene med påfølgende litt tykkere striper i rødt/hvitt/sort.

## Kilder
* 

## Referanser
Rømer

**Rømer** kan være:

* Rømer (drikkekar), drikkekar til vin og brennevin, i senere tid helst brukt som hvitvinsglass
* Rømer (slekt), norsk slekt kjent fra 1300-tallet
* Rømerskalaen, temperaturskala
Freedom Writers

***Freedom Writers*** er en amerikansk film fra 2007, med skuespillere som Hilary Swank, Scott Glenn, Imelda Staunton og Patrick Dempsey. Den er basert på boka *[[The Freedom Writers Diary]]* av lærer Erin Gruwell. Tittelen er et ordspill på det engelske uttrykket «Freedom Riders», de svarte og hvite borgerrettighetsaktivistene som testet De forente staters høyesteretts beslutning om oppløse raseskille på interstatsbusser i 1961.

## Historien

*Freedom Writers*, regissert av Richard LaGravenese, er inspirert av en sann historie og dagbøker til ekte tenåringer fra Long Beach, California. Filmen er satt til området rundt Wilson Classical High School i Long Beach, California, fra 1994 til 1998, og med dobbelt vinner av Academy Award, Hillary Swank som engelsklærer Erin Gruwell. I begynnelsen var barna veldig uvennlige mot Gruwell, men hun motiverte dem, og lot dem skrive dagbok. Alle dagbøkene som vises i filmen er ekte og de har alle blitt skrevet av barna.

Etter et par dager med klassen kommer Gruwell og hennes studenter inn i en diskusjon om rasisme, og hun sammeligner en karikatur av en svart student med store lepper, tegnet av en meksikansk student, med en nazists tegning av jøder med store neser. Hun tar så studentene med på en klassetur til Los Angeles' *Museum of Tolerance* for å lære dem om holocaust. Utsiden av museet blir vist, og det er også noen scener inne i museet, hvor det vises simulerte inntog i gasskammere i nazi-tilintetgjørelsesleirer.

## Skuespillere
* Hilary Swank som Erin Gruwell
* Patrick Dempsey som Scott Casey
* Scott Glenn som Steve Gruwell, Erin's far.
* Imelda Staunton som Margaret Campbell
* John Benjamin Hickey som Brian Gilford
* April Lee Hernández som Eva Benitez

## Eksterne lenker
* 
*
Ragn-Sells

**Ragn-Sells AB** er et svensk renovasjonskonsern som ble grunnlagt i Sverige i 1881, oppkalt etter grunnleggeren Ragnar Sellberg. Ragn-Sells er et privateiet konsern med virksomhet i seks land. Siden 1966 arbeider Ragn-Sells med avfallshåndtering, miljø- og gjenvinning.

## Historie
Ragn-Sells’ historie kan følges tilbake til 1881 da Amandus Zakarias Leonard Sellberg startet Sellbergs Häståkeri i Odengatan 45 i Stockholm.

«Ragn» i firmanavnet peker tilbake til Ragnar Sellberg (1902-1995), sønnen til Zakarias Leonard Sellberg, som startet søppelhenting hos villaeiere i Sollentuna utenfor Stockholm.

Søppelhentingen pågikk parallelt med transportfirmaet i Stockholm, som et underbruk. Ragnar Sellberg bodde da på Väderholmens gård, hvor Ragn-Sells har sitt hovedkontor.

I 1933 ble Ragnar Sellberg administrerende direktør i Sellbergs. Dette selskapet var først og fremst aktive innen transportsektoren, mens avfallshåndteringen var en mindre del (til tross for at de var størst i Sverige innen renhold).

I 1966 ble foretaket AB Norrtrim etablert. Det drev kun med renhold.

I 1968 byttet AZ Sellbergs Åkeri AB og AB Norrtrim navn til Ragn-Sells AB, med Ragnar Sellberg som administrerende direktør, en stilling han hadde til 1973 da han ble styreformann i selskapet.

Den norske virksomheten ble startet i 1989, under navnet Norsk Renovasjon.

## Referanser


## Eksterne lenker
* 
* Ragn-Sells – selskapets hjemmeside
Alstad (Østre Toten)

:*Annen betydning: [[Alstad]]*

**Alstad** er en navnegard i Østre Toten (gnr. 169 og 170). Alstad, også skrevet «Alfstad», ligger like nord for og i utkanten av tettstedet Lena. Garden var alt i middelalderen delt i to bruk, *Oppigarden* (gnr. 169) og *Nigarden* (gnr. 170). Fra Nigarden ble «Søndre Alstad» utskilt i 1905. Denne nye eiendommen ble tillagt mesteparten av den dyrka jorda i Nigarden. Resten av jorda ble i 2003 solgt til garden Ner-Evang.

De to gamle Alstad-gardene var blant de største og mest sentrale jordbrukseiendommene på Toten. Herfra stammer blant annet Alstadsteinen, en av de eldste kristne runesteinene som er funnet i Norge. På Alstad var det også kirkested i middelalderen (Alstad kirke). Ifølge lokal tradisjon skulle for øvrig murrestene i hagen i Nigarden ha tilknytning til den gamle kirka, men nye arkeologiske utgravninger (2007) gjør at dette nå avvises.

At Alstad var kirkested, var kanskje også bakgrunnen for at en av Totens fire gamle rettskretser het Alstadfjerdingen. Samtidig var det rettersted her, på Alstadhaugen.

Fra 1880-åra ble tettstedet Lillo bygd opp på Alstads grunn, hovedsakelig på jorda til Oppigarden.

## Eksterne lenker
Norske Gaardnavne
Brandenburg CC

**Brandenburg CC** var en tysk flybåt produsert til bruk som jagerfly for marinen til Østerrike-Ungarn under den første verdenskrig.

I alt 37 ble levert til marinen til Østerrike-Ungarn som brukte flytypen i Adriaterhavet. Disse var utstyrt med enten en Austro-Dimler motor med en ytelse på 160 hk eller en Hiero sekssylindret vannavkjølt motor med en ytelse på 180 hk. Bestykningen besto av én 8 mm Schwartzlose mitraljøse.

36 fly ble også levert til den tyske marine. Disse ble utstyrt med en Benz Bz III motor med en ytelse på 150 hk og hadde en bestykning bestående av én, senere to, 7,92 mm LMG 08/15 mitraljøser.

## Spesifikasjoner
Andre konsil i Konstantinopel

**Det andre konsilet i Konstantinopel** fant sted i 553 i Konstantinopel og kalles *Konstantinopel II*. 

Det var igjen keiseren som sammenkalte kirkemøtet. Pave Vigilius deltok ikke selv og var ikke representert. Det var derfor lenge tvil om dette konsilet skulle bli anerkjent som økumenisk.

Stadig var det forståelsen av personen Jesus Kristus og hans virkelige natur(er) som var hovedsaken. Man anstrengte seg her for å trekke monofysittene (de som holdt på Kristi ene guddommelige natur) inn i felleskirken igjen, og på den annen side ble tre nestorianske skrifter forkastet. Dette viser at kristenheten fremdeles hadde vanskeligheter med å frigjøre seg fra slike mer ubalanserte tendenser, som kom til å fortsette innenfor spesielle geografiske kjerneområder – særlig i Midtøsten og Nord-Afrika. Disse avgjørende kristologiske spørsmålene trengte lang tid for at de kristne kunne komme frem til en helhetsoppfatning. Ellers kom det lite ut av dette konsilet.
Writers Guild of America

**Writers Guild of America** (**WGA**) er en amerikansk fagforening for manusforfattere innenfor film og TV. Det er en todelt forening i henholdsvis en vestlig og en østlig del.

## Streiken i 2007–2008

5. november 2007 organiserte både den vestlige og den østlige avdelingen av WGA seg mot *[[Alliance of Motion Picture and Television Producers]]* (AMPTP) i en forfatterstreik. Dens innflytelse er i en så stor skala at store deler av Hollywoods film- og TV-serieproduksjoner har stått stille siden 5. november 2007. Over 12&nbsp;000 manusforfattere er berørt av streiken.

AMPTP-forhandler Nick Counter har indikert at forhandlingene ikke vil fortsette så lenge streikaksjonene fortsetter. «Vi vil ikke forhandle med en pistol mot hodet – det er dumt.» skal han ha uttalt.

Streiken påvirker blant annet TV-seriene *[[Two and a Half Men]]*, *[[Lost]]*, *[[According to Jim]]*, *[[Frustrerte fruer]]*, *[[Ugly Betty]]*, *[[Numb3rs]]*, *[[Jericho]]*,  *[[The Late Show with David Letterman]]*, **', ''[[My Name Is Earl]]'', ''[[Family Guy]]'', ''[[American Dad]]'', ''[[The Simpsons]]'', ''[[Everybody Hates Chris]]'', ''[[Prison Break]]'', ''[[Scrubs]]'' , **' og *[[24 (TV-serie)|24]]*.

## Referanser